**Hei!**

**Velkommen til Blått brassbandkurs på Manger – ett av sommerens høydepunkt!**

I år er det 47 påmeldte til dette kurset. Musikalsk leder er **Jannicke Eide Ellingsen** og administrativ leder er **Astrid Eide.**

**Her er praktiske opplysninger om kurset**

**Mandag 30. juli: kursstart.** Frammøte på **Manger folkehøgskule**, Manger mellom **kl. 12:00 og kl. 13:00** (kl.13:00 må alle være på plass).

**Søndag 5. august kl 14:00** – avslutningskonsert i Radøyhallen   
(som ligger like ved ungdomsskolen)

- husk å invitere familie og venner til konserten.

**Noe av hva du opplever og lærer på kurset:**Det blir samspill i korps, instrumentalgrupper, ensemble- og solospill, musikklære og mye mer. Detaljert timeplan får dere på kurset.

**Opphold på Manger folkehøgskule.** Dere bor på Manger folkehøgskule sitt internatanlegg. **OBS**! Dere kan ikke låse rommene; la ting du er redd for bli igjen hjemme!   
Rommene har ulik størrelse, dvs dere blir to til fem på rommet.

**Måltider.** Dere får 3 måltider pr dag på kurset (frokost, middag og kvelds). I tillegg kan det smøres matpakke hver dag til lunsj. Første kursdag blir det imidlertid kun ett måltid, dette blir servert ca kl 18:30. Vi anbefaler derfor alle å **ta med matpakke denne dagen.**

**Allergier / sykdommer:** Har du en sykdom, allergi eller spesielle behov, er det viktig at du gir oss beskjed på forhånd. Bruker du medisiner, ber vi om at vedlagte **medisinskjema fylles ut og leveres administrativ leder ved innsjekk.**

**Fotografering:** Samtykkeskjema (vedlagt mailen) skal fylles ut og leveres leirledelsen ved ankomst (gjelder **alle - de som er over 18 år signerer selv).**

**Kontakttelefon i kursperioden (30. juli – 5. august):   
Astrid Eide: 994 97 972**

**Betaling**

Faktura på deltakeravgiften blir sendt på mail *til musikkorpset hvis korpset har sendt felles påmelding,*

*Har du sendt påmeldingen selv,* ***vær obs*** *på at fakturaen blir sendt til den mailadressen* ***som er registrert på medlemskapet ditt****.* **Kursavgiften må være betalt før kursstart**. Vi gjør oppmerksom på at det er bindende påmelding.

**Dette må du huske å ta med**

* **Instrument** (Det kan være lurt å se over instrumentet før du reiser - sjekk at alt er ok!)

Slagverkere tar med skarptromme m/stativ, stikker og køller. Øvepad om du har. Alt må være merket med navn!

* **Instrumenttilbehør** (munnstykke, ventilolje, muter m.m.)
* **Notestativ**
* **Sovepose, pute og laken til madrass evt. dyne, pute og laken**
* **Toalettsaker** (inkl. håndklær)
* **Klesbytter**
* **Lommepenger**
* **Matpakke –** se punktet vedr. måltider
* ***Pent antrekk til siste kvelden***
* ***Antrekk til avslutningskonserten: hvit bluse/skjorte og svart skjørt/bukse og svarte sko***
* ***Navn på tingene dine***

Vi vil oppfordre alle foresatte til å ta en prat med sine barn om mobilbruk og nettvett, og minner spesielt om at det ikke er lov til å ta bilde av andre uten samtykke. I løpet av kursuken ønsker vi å ha fokus på å være sosial fremfor grupper på ulike apper.

Vi oppfordrer i utgangspunktet til å la mobilene ligge, men har ikke anledning til å ta fra noen telefonen, og håper derfor at vi sammen kan bli enige om gode kjøreregler for bruk av mobil i løpet av uken.

Vi vil også be om at dere tar kontakt med administrativ stab på kurset dersom dere har spørsmål eller på andre måter ønsker tilbakemeldinger.

**I tillegg til Jannicke Eide Ellingsen og Astrid Eide kommer:**

**Instruktører:**

Lys messing: Info legges til snarest.  
Grovmessing: Birthe Carlsen

Monika Heggholmen

Joachim Gjerdevik

Slagverk: Torstein Åvar Sollien

I tillegg er Anita Milde aktivitetsleder på kurset.

***Riktig god sommer og vel møtt til trivelige kursdager på Manger folkehøgskule!***

***Hilsen oss som jobber i NMF Hordaland***

*Denne infoen vil bli lagt ut på* [*www.musikkorps.no/hordaland*](http://www.musikkorps.no/hordaland) *under sommerkursinfo i løpet av noen dager.*